Stasiùn de Finô Marina

A stasiùn de Finô Marina (staçión da Finâ Mænn-a in s̠enéis̠e, stazione di Finale Ligure Marina in talian) a l'è üna stasiùn féruviària in-scia lìnia S̠éna-Vintimîa, scituô tra duèi garbassi in-tu toccu lucôle che u va da Savuna a Inperia. A l'è, da-a serô de stasiuèi de Pia e de Varigotti in-tu 1977, a sula fermô a-a giurnô d'ancö a-u servissiu du cumüne de Finô e de cuélli vexìn. 

A stasiùn a se truva in-scia ciassa Vittorio Veneto, arénte a-a SS1 Aurelia, ciü o menu a 200 metri da-u mô e a 500 da-u céntru du pais̠e.

 Stòia 
miniatura|270x270px|Ün trénu storicu in-ta Stasiùn de Finô Marina, 2003|sinistra
Avérta in-tu 1872, insemme a-u restu da féruvîa tra Savuna e Vintimîa, a l'éra inprinsipiu ciamô Stazione di Finalmarina, pe poi cangiô u sö numme in Stazione di Finale Ligure (Marina) da-a creasiùn du cumüne de Finô in-tu 1927Cun l'Ordine di Servizio n° 56 du 1927.

U frabicùn viéggituèi duverùn ancura d'ancö u l'è stétu custruiu in-tu 1938, segundu u prugèttu de l'architéttu Roberto Narducci.

 Strutüe e inpianti 
A stasiùn a l'è furmô da ün frabicùn viéggituèi, da tréi banchin che i servan e cuattru culisse pasanti e de ün scôru pe-e mèrse.

E culisse a dispus̠isiùn pe-a fermô e u pasaggiu di tréni i sùn cuattru e, in-ta ciü parte di côxi (dunca in cundisiuèi de sirculasiùn regulô e sensa retardi), i tréni che i rivan in-ta stasiùn i sùn cuscì spartî:
 Culisse 1 e 2: tütti i tréni che i rivan da Savuna, S̠éna, Turìn, Milàn e Ruma e che i van a Arbenga, Vintimîa e in-ta Francia.
 Culissa 3: tütti i tréni che i rivan da Arbenga, Vintimîa e Francia e che i van a Savuna, S̠éna, Turìn, Milàn e Ruma.
 Culissa 4: a l'è döverô cumme culissa de servissiu in côxu de necessité.

 Muviméntu 
miniatura|270x270px|Trénu du servissiu "Thello" in-tu 2020|sinistra
In-ta stasiùn de Finô Marina i ferman scuéxi tütti i tréni che i pasan de chi.

 Servissi 
A stasiùn de Finô Marina, che a l'è cunsciderô da RFI cumme de categuria "argéntu", a l'à:
  Bigetteria a spurtéllu
  Bigetteria autumatica
  Bar
  Suttapasaggiu
  Servissi igénici

 Interscangi 
In-ta ciassa Vittorio Veneto, arénte a-a stasiùn, a gh'è üna fermô (e capulìnia) de curiere gestie da-a TPL e primma da ditta SAR Autolinee della Riviera.
  Fermô de curiere
  Tascì

 Nute 

 Ôtri prugètti 

Categorîa:Finô
Finô Marina